29.04.2014

Ştire

***ANFP organizează schimb de bune practici***

***privind dialogul social şi munca decentă***

Pe parcursul lunilor **aprilie** şi **mai 2014** **Agenţia Naţională a Funcţionarilor Publici** (ANFP) organizează o serie de întâlniri în cadrul cărora va avea loc un ***schimb de bune practici privind dialogul social şi munca decentă***.Evenimentele, ce constituie o activitate din cadrul proiectului ***Îmbunătăţirea dialogului social pentru funcţionarii public***, se desfăşoară în municipiul **Bucureşti** şi în judeţele: **Timiş, Braşov, Galaţi, Iaşi**.

Proiectul, implementat de către **Agenţia Naţională a Funcţionarilor Publici** în parteneriat cu **Asociaţia Autorităţilor Locale şi Regionale din Norvegia** (KS) şi **Asociaţia Municipiilor din România** (AMR), este finanţat printr-un grant acordat de către Guvernul Norvegiei prin intermediul Granturilor Norvegiene 2009-2014, în cadrul Programului Muncă Decentă şi Dialog Tripartit.

**Obiectivul** proiectului vizează îmbunătăţirea structurilor şi practicilor specifice dialogului social pentru funcţionarii publici, respectiv întărirea rolului comisiilor paritare din cadrul autorităţilor şi instituţiilor publice.

La întâlniri participă, alături de reprezentanţii ANFP, reprezentanţi ai comisiei paritare din cadrul instituţiei prefectului, consiliului judeţean şi ai primăriei municipiului reşedinţă de judeţ /primăriei municipiului Bucureşti din cadrul judeţelor partenere în proiect.

În cadrul acestor evenimente va fi prezentată experienţa norvegiană, ca urmare a desfăşurării unei vizite de studiu în Norvegia şi vor fi diseminate cazuri de bună practică în domeniul dialogului social identificate în cadrul instituţiilor pilot. Totodată, vor fi prezentate rezultatele studiului „Comisia paritară şi sindicatul. Mecanisme de dialog social pentru condiţii de muncă decentă în administraţia publică” elaborat în cadrul proiectului.

***Direcţia Comunicare şi Relaţii Internaţionale***

**comunicare@anfp.gov.ro**

**Tel./fax: 0374 11 28 32**